b'\n_START_ARTICLE_\nEuropos migracijos tinklas\n_START_SECTION_\nTikslai\n_START_PARAGRAPH_\nValstybi\xc5\xb3 nari\xc5\xb3 poreik\xc4\xaf keistis informacija visais su migracija susijusiais klausimais ir prisid\xc4\x97ti prie bendros prieglobs\xc4\x8dio ir imigracijos politikos formavimo i\xc5\xa1 prad\xc5\xbei\xc5\xb3 i\xc5\xa1k\xc4\x97l\xc4\x97 Lakeno Europos Vadov\xc5\xb3 Taryba 2001 metais. \xc5\xa0i iniciatyva buvo paremta 2003 metais Salonik\xc5\xb3 Europos Vadov\xc5\xb3 Tarybos susitikimo metu prad\xc4\x97jus bandom\xc4\x85j\xc4\xaf projekt\xc4\x85. _NEWLINE_Hagos programa pabr\xc4\x97\xc5\xbe\xc4\x97 bendros su migracija susijusi\xc5\xb3 rei\xc5\xa1kini\xc5\xb3 analiz\xc4\x97s poreik\xc4\xaf, o j\xc4\x85 pakeitusioje Stokholmo programoje taip pat akcentuojama informacijos apie migracij\xc4\x85 ir prieglobst\xc4\xaf palyginamumo ir keitimo tarp \xc5\xa1ali\xc5\xb3 nari\xc5\xb3 svarba. Atsi\xc5\xbevelgiant \xc4\xaf tai, 2008 m. buvo \xc4\xafkurtas EMN.\n_START_SECTION_\nTinklo strukt\xc5\xabra ir organizavimas\n_START_PARAGRAPH_\nEMN veikl\xc4\x85 koordinuoja  Europos Komisijos vidaus reikal\xc5\xb3 generalinis direktoratas.  _NEWLINE_Kiekvienoje valstyb\xc4\x97je nar\xc4\x97je ir Norvegijoje yra \xc4\xafkurti nacionaliniai informacijos centrai (EMN NIC), kurie koordinuoja tinklo veikl\xc4\x85 \xc5\xa1alyje. EMN NIC skiria valstybi\xc5\xb3 nari\xc5\xb3 vyriausyb\xc4\x97s. Valdyba, kuri\xc4\x85 sudaro Europos Komisija ir kiekvienos valstyb\xc4\x97s nar\xc4\x97s atstovas, priima svarbiausius politinius sprendimus. Taip pat steb\xc4\x97tojo teis\xc4\x97mis dalyvauja  atstovai i\xc5\xa1 Europos Parlamento, Europos pasienio ir kranto apsaugos agent\xc5\xabra, Pagrindini\xc5\xb3 teisi\xc5\xb3 agent\xc5\xabros, Europos prieglobs\xc4\x8dio paramos biuro bei ES kovos su prekyba \xc5\xbemon\xc4\x97mis koordinatorius.\n_START_SECTION_\nAtaskaitos, studijos ir kitos publikacijos\n_START_PARAGRAPH_\nEMN rengia metines politikos ataskaitas, studijas ir trumpas ap\xc5\xbevalgas (angl. EMN Inform) prieglobs\xc4\x8dio ir migracijos politikos temomis. EMN paprastai nevykdo pirmini\xc5\xb3 mokslini\xc5\xb3 tyrim\xc5\xb3, o renka, analizuoja, lygina ir apibendrina informacij\xc4\x85, gaut\xc4\x85 i\xc5\xa1 vis\xc5\xb3 valstybi\xc5\xb3, dalyvaujan\xc4\x8di\xc5\xb3 EMN veikloje. EMN i\xc5\xa1vyst\xc4\x97 Ad-Hoc paklausim\xc5\xb3 sistem\xc4\x85, skirt\xc4\x85 u\xc5\xbeduoti konkretiems klausimams migracijos ir prieglobs\xc4\x8dio tema, taip pat suk\xc5\xabr\xc4\x97 EMN prieglobs\xc4\x8dio ir migracijos \xc5\xbeodyn\xc4\x85, siekiant taip pat j\xc4\xaf \xc4\xaftraukti \xc4\xaf daugiakalb\xc4\x99 ES duomen\xc5\xb3 baz\xc4\x99 (angl. Inter-Active Terminology for Europe (IATE))._NEWLINE_EMN nuolat pateikia informacij\xc4\x85 apie politinius poky\xc4\x8dius ES lygmeniu ir valstyb\xc4\x97se nar\xc4\x97se, taip pat naujausi\xc4\x85 migracijos ir tarptautin\xc4\x97s apsaugos statistik\xc4\x85 bei kitas naujienas EMN biuletenyje (angl. EMN Bulletin)._NEWLINE_Nuo 2009 m.  EMN prisideda prie Europos Komisijos metin\xc4\x97s imigracijos ir prieglobs\xc4\x8dio ataskaitos rengimo. Taip pat EMN sao veikla prisideda prie ES diskusij\xc5\xb3 konkre\xc4\x8diais migracijos ir prieglobs\xc4\x8dio politikos klausimais, pavyzd\xc5\xbeiui, apie darbo j\xc4\x97gos paklaus\xc4\x85, nelegalia migracij\xc4\x85, \xc5\xa1eimos susijungim\xc4\x85 ir tarptautinius studentus._NEWLINE_EMN glaud\xc5\xbeiai bendradarbiauja su \xc4\xafvairiomis institucijomis, atsi\xc5\xbevelgiant \xc4\xaf konkre\xc4\x8dius tyrimus ir politines temas, pavyzd\xc5\xbeiui,  su Europos Komisijos Statistikos agent\xc5\xabra (EUROSTAT) ir Europos Komisijos Mokslini\xc5\xb3 tyrim\xc5\xb3 direktoratu, ES Pagrindini\xc5\xb3 teisi\xc5\xb3 agent\xc5\xabra (FRA), FRONTEX, Europos prieglobs\xc4\x8dio paramos biuru (EASO), ES kovos su prekyba \xc5\xbemon\xc4\x97mis koordinatoriumi ir Europos did\xc5\xbei\xc5\xb3j\xc5\xb3 miest\xc5\xb3 asociacija EUROCITIES.\n_START_SECTION_\nPoky\xc4\x8diai EMN veikloje\n_START_PARAGRAPH_\nNepriklausomas i\xc5\xa1orinis EMN veiklos vertinimas prasid\xc4\x97jo 2010 m., o galutin\xc4\x97 ataskaita buvo parengta 2011 m. pabaigoje. Pagrindin\xc4\x97 vertinimo i\xc5\xa1vada buvo ta, kad EMN veikia gerai ir teikia nauding\xc4\x85 informacij\xc4\x85 migracijos politikos formuotojams. Taip pat buvo nurodytos sritys, kurias EMN tur\xc4\x97t\xc5\xb3 stiprinti: padidinti lankstum\xc4\x85, kad EMN gal\xc4\x97t\xc5\xb3 toliau pl\xc4\x97toti savo geb\xc4\x97jim\xc4\x85 reaguoti \xc4\xaf trumpalaikius informacijos poreikius, taip pat ir ilgalaikius bei stiprinti  bendradarbiavim\xc4\x85 su kitomis institucijomis. _NEWLINE_\xc4\xae i\xc5\xa1orinio audito pasteb\xc4\x97jimus buvo atsi\xc5\xbevelgta priimant EMN 2012 m. ir 2013 m. metines programas \xe2\x80\x93 buvo priimta nema\xc5\xbeai naujovi\xc5\xb3, siekiant geriau reaguoti \xc4\xaf politikos formuotoj\xc5\xb3  informacijos poreikius. Atsi\xc5\xbevelgiant \xc4\xaf \xc5\xa1\xc4\xaf vertinim\xc4\x85, 2012 m. rugpj\xc5\xab\xc4\x8dio 1 d. Europos Komisija paskelb\xc4\x97 EMN ir jo ateities pl\xc4\x97tros ataskait\xc4\x85 (COM (2012) 427 galutinis).\n_START_SECTION_\n\xc5\xa0altiniai\n_START_PARAGRAPH_\nEuropos migracijos tinklo svetain\xc4\x97                                            _NEWLINE_ 2008/381/EB: 2008 m. gegu\xc5\xbe\xc4\x97s 14 d. Tarybos sprendimas d\xc4\x97l Europos migracijos tinklo suk\xc5\xabrimo_NEWLINE_Galutin\xc4\x97 i\xc5\xa1orinio EMN veiklos vertinimo ataskaita      _NEWLINE__NEWLINE__NEWLINE__NEWLINE__NEWLINE_EMN ateities pl\xc4\x97tros ataskaita                    _NEWLINE__NEWLINE__NEWLINE__NEWLINE_EMN b\xc5\xabkl\xc4\x97s ataskaita'